《逍遥楼》
宋代·张琮

神游八极表，乃是逍遥意。因之以名命，何取漆园吏。

扁榜谁其书，太师龙蛇字。弹压南容筦，江山倍增气。

心画如见人，像想用馀地。我来登斯楼，凛凛敬节义。

作者简介：张琮，理宗绍定中知宜州，端平元年（一二三四）知静江府（清雍正《广西通志》卷五一）。又为广西提刑（《永乐大典》卷二三四四引《容州志》）。今录诗三首。